
তারাবীর নামাযের ওয়াক্ত কখন শেষ হয়? 


প্রশ্নঃ 
বর্তমানে আমি প্রবাসে আছি। এখানে আমি যে চাকরি করছি তাতে 
বসার সময় টুকুও পাই না। রমযানে শুধু এশার ফরয নামাযটা পড়ে নিই, 
তারাবী পড়ার সুযোগই হয় না। রাত একটা বাজে ডিউটি শেষ হয়। এখন 
আমার জানার বিষয় হল, তারাবীর নামাযের ওয়াক্ত কখন শেষ হয়? 
আমি কি শেষ রাতে তারাবী পড়তে পারব? 

প্রশ্নকারী- আলি আজগর মিশু 


উত্তরঃ 
তারাবীর নামায আদায়ের সময় হচ্ছে, এশার নামায আদায়ের পর 
থেকে ফজরের ওয়াক্ত হওয়ার আগ পর্যন্ত। তাই আপনি ইশার নামায 
আদায় করার পর ফজরের ওয়াক্ত হওয়ার আগ পর্যন্ত যে কোনো 
সময়ের মধ্যে তারাবার নামায আদায় করতে পারবেন। 
উল্লেখ্য, প্রয়োজনে কাজ পরিবর্তন করে হলেও নামাযগুলো জামাআতে 
পড়ার চেষ্টা করা উচিত। বিশেষ করে ফরজ নামাযগুলো জামাআতে 
আদায় করার জন্য তো সামর্থ্যের সর্বোচ্চ চেষ্টা করা জরুরি। -রদ্দুল 
মুহতার: ১/৪৫৭, ২/৪৪-৪৫ 

